Gibboner

Hylobates
 Hoolock
 Nomascus
 Symphalangus

Gibboner eller små aper (Hylobatidae) er en familie med trelevende menneskeaper (Hominoidea) som lever i Sørøstasia. Gibbonfamilien består av minst 18 arter og er inndelt i fire slekter. Familien er søstergruppen til store aper (Hominidae).

 Biologi 
miniatyr|venstre|Gibbonenes utbredelse
miniatyr|venstre|Siamang 
Gibboner er slanke, haleløse klatreaper med en kroppslengde på opp mot . Armene er lange og fingrene ekstra lange. Hos gibboner sitter tommelen nærmere håndleddet enn håndflaten. Hodet er relativt lite i forhold til andre menneskeaper, herunder også hjernen. Pelsen er tett, semi-lang og varierer i fargene svart, brun, og gul med innslag av hvit, avhengig av arten. Ansiktet og seteputene har tilnærmet naken hund. Hos gibboner er det ingen kjønnsdimorfisme.

Gibboner er nært tilknyttet jungel. De beveger seg lett fra tre til tre, ved å ta seg frem med de lange armene. På bakken beveger de seg oppreist. Kosten består i hovedsak av frukt (60%), men det eter også blomster, blader, skudd, røtter, insekter, edderkopper, egg, og fugleunger med mer.

Gibboner kommuniserer med «sang» (spesielt om kvelden) og kan lage mange slags lyder. Sangen er klar og svært kraftfull, men sangorganet er ikke stemmebånd, men stammer i stedet fra et omdannet strupehode. Noen arter har også forstørret strupesekk. Artene er svært like og kan være vanskelig å skille fra hverandre, basert på utseendet. Den sikreste måten å skille mellom artene er gjennom måten individene kommuniserer og gjennom genetikk.

Gibbonene er flokkorienterte, og et særtrekk er at hanner og hunner danner varige parforhold.

 Taksonomi 
Analyser med fullstendig genom antyder at gibboner og store aper (Hominidae) splittet i ulike linjer for omkring  siden, med en splittelse fra høyere aper (Simiiformes) for omkring  siden. Videre splittet gibbonlinjen i fire selekter for omkring  siden, men innbyrdes er det fortsatt uklart med dateringene.

 Artsinndeling 
Det er 18 arter med gibboner, som blir inndelt i fire slekter, etter artenes antall diploide kromosomer (2n = XX). Inndelingen følger i hovedsak Groves (2005), med noen justeringer ifølge Geissmann (1995) og Geissmann (web). Obs! Norske navn uten lenke har ikke blitt verifisert og må kun betraktes som en forklarende beskrivelse av det vitenskapelige artsnavnet.

 Hominoidea, menneskeaper
 Hylobatidae, gibbonfamilien
 Hoolock (2n = 38), hulokgibboner
 H. hoolock, vestlig hulokgibbon (vesthulok)
 H. leuconedys, østlig hulokgibbon (østhulok)
 H. tianxing, skywalker hulokgibbon (skywalkerhulok)
 Hylobates (2n = 44), dverggibboner
 H. lar, hvithåndgibbon (lar, hvitbåndgibbon)
 H. albibarbis, hvitskjeggibbon (hvitskjegget borneogibbon)
 H. agilis, svarthåndgibbon (agilegibbon)
 H. muelleri, grågibbon (müllergibbon)
 H. moloch, sølvgibbon
 H. pileatus, kappegibbon
 H. klossii, klossgibbon (mentawaigibbon)
 Symphalangus (2n = 50), siamanger
 S. syndactylus, siamang
 Nomascus (2n = 52), flathodegibboner
 N. annamensis, nordlig gulkinngibbon (blekkinngibbon)
 N. concolor, svartgibbon
 N. nasutus, østlig svartgibbon (cao-vitgibbon)
 N. hainanus, hainangibbon
 N. leucogenys, hvitkinngibbon (nordlig hvitkinngibbon)
 N. siki, sørlig hvitkinngibbon
 N. gabriellae, gulkinngibbon (sørlig gulkinngibbon)

 Slektskap 
Inndelingen under følger Goodman et al. (1990) og Groves (2005). Slektskapsforholdene mellom menneskeapene er, gjengitt i hierarkisk skrivemåte og supplert med en evolusjonær tidsskala, som følger:

 Hominoidea, menneskeaper (i vid forstand), 20,4 millioner år
 Hominidae, store aper, 15,7 millioner år
 Ponginae, eurasiske menneskeaper
 Pongini, sørøstasiatiske menneskeaper
 Pongo, orangutanger
 P. pygmaeus, borneoorangutang
 P. abelii, sumatraorangutang
 Homininae, afrikanske menneskeaper, 8,8 millioner år
 Gorillini, gorillalignende menneskeaper
 Gorilla, gorillaer
 G. gorilla, vestgorilla
 G. beringei, østgorilla
 Hominini, mennesker og sjimpanser, 6,3 millioner år
 Pan, sjimpanser
 P. paniscus, dvergsjimpanse
 P. troglodytes, sjimpanse
 Homo, mennesker
 H. sapiens, menneske
 Hylobatidae, gibboner

 Referanser 
Brown, Georgia (11 January 2017). New species of gibbon discovered in China. The Guardian. Besøkt: 2017-02-28.

Carbone, Lucia; et al. (2014). Gibbon genome and the fast karyotype evolution of small apes. Nature (11 Sept 2014). 513: 195–201. doi:10.1038/nature13679.

Peng-Fei Fan, Xing Chen, Alejandra Ortiz, Bin Zhang, Chao Zhao, Yun-Qiao Li, Hai-Bo Zhang, Clare Kimock, Wen-Zhi Wang, Colin Groves, Samuel T. Turvey, Christian Roos, Kristofer M. Helgen, Xue-Long Jiang 2017. Description of a new species of Hoolock gibbon (Primates: Hylobatidae) based on integrative taxonomy. Am J Primatol (10 January 2017). 9999: e22631; doi: 10.1002/ajp.22631

Geissmann, Thomas (December 1995). Gibbon systematics and species identification (PDF). International Zoo News. 42: 467–501. Retrieved 2008-08-15.

Geissmann, Thomas (web). "Gibbon Systematics and Species Identification" (web version). Ch.3: "Adopting a Systematic Framework." Besøkt: 2017-02-28.

M. Goodman; D. A. Tagle; D. H. Fitch; W. Bailey; J. Czelusniak; B. F. Koop; P. Benson; J. L. Slightom (1990). "Primate evolution at the DNA level and a classification of hominoids". Journal of Molecular Evolution. 30 (3): 260–266. doi:10.1007/BF02099995. PMID 2109087.

Groves, C.P. (2005). Wilson, D.E.; Reeder, D.M., eds. Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press. pp. 178–181. OCLC 62265494. ISBN 0-801-88221-4.

Mootnick, A.; Groves, C. P. (2005). A new generic name for the hoolock gibbon (Hylobatidae). International Journal of Primatology. 26 (26): 971–976. doi:10.1007/s10764-005-5332-4.

 Eksterne lenker 



Kategori:Pattedyr formelt beskrevet i 1870
Kategori:Dyr formelt beskrevet av John Edward Gray

cs:Gibon